H

- Vlada je u četvrtak Uredu predsjednika Republike na upravljanje dala rezidenciju u zagrebačkoj Visokoj ulici u koji je preseljenje svoga ureda najavila novoizbrana predsjednica Republike Kolinda Grabar-Kitarović.Ovom se odlukom, temeljem prijedloga Državnoga ureda za upravljanje državnom imovinom (DUUDI) daje nekeretnina u Visokoj, kojom je upravljao Ured za rezidencijalne potrebe, na upravljanje Uredu predsjednika Republike i taj objekt više neće biti objekt u vlasništvu Republike Hrvatske, kratko je objasnio potpredsjednik Vlade i ministar unutarnjih poslova Ranko Ostojić.Vlada je tako i formalno potvrdila svoju najavu, odnosno najavu premijera Zorana Milanovića od prije dva tjedna da će izabranoj predsjednici Grabar-Kitarović izaći u susret u njezinoj želji da Ured ima u Visokoj, a ne kao prijašnji predsjednici Hrvatske na Pantovčaku.Izabrana predsjednica Grabar-Kitarović najavila je preseljenje ocjenjujući da su troškovi na Pantovčaku preveliki, a rezidencija u Visokoj primjerena za poslove Ureda predsjednika.U javnosti su se, nakon najave preseljenja postavila pitanja sigrnosne procjene kao i troškova prenamjene rezidencije.Ostojić je novinarima prije sjednice Vlade kazao kako što se sigurnosnih razloga tiče, za preseljenje u rezidenciju u Visokoj nema prepreka jer je riječ o štićenom objektu."Ako je to štićeni objekt, onda je najnormalnije da je procjena odavno napravljena i da je (rezidencija) sigurna", rekao je.Ministrica kulture Andrea Zlatar Violić procjenjuje da bi radovi na rezidenciji mogli trajati najmanje osam mjeseci budući da se radi o spomeničkoj baštini.Dodaje da je za to najprije nadležan Zavod za spomeničku baštinu Grada Zagreba, a da je Ministarstvo kulture nadležno "tek u drugom stupnju ako dođe do dvojbi oko restauracije".Rezidencija u Visokoj ima nekoliko apartmana koji bi se trebali pretvoriti u urede, a Zlatar Violić naglašava da je najprije potrebno napraviti konzervatorsku studiju tek nakon koje "slijedi pažljiva rekonstrukcija"."Bez osam mjeseci posla teško. Barem dva za izradu studije, a onda i posao", procjenjuje.Konzervatotskom studijom utvrdit će se, objašnjava, "što može što izdržati i kolika je vrsta funkcionakanosti".Upozorava pritom da su uredski prostori i suvremena tehnologija, kao i pitanje grijanja i hlađenja "u čistoj kontradikciji sa spomeničkom baštinom"."Zato, primjerice, projekti energetske učinkovitosti i kulturna baština ne idu zajedno jer naprosto morate previše destruirati sam prostor", kazala je.- Vlada je u četvrtak u Sabor poslala izmjene Zakona o društveno poticajnoj stanogradnji (POS) kojima predlaže smanjenje kamata na kredite iz sustava POS-a i uvođenje mogućnosti najma POS-ovih stanova.Ministrica graditeljstva i prostornog uređenja Anka Mrak-Taritaš na sjednici Vlade izvijestila je kako se predlaže da se kamatna stopa za sredstva koja su bila na poček i koja je sada dva posto, smanji na jedan posto, a kamatna stopa gdje država angažira svoja sredstva s pet na tri posto.Za stan od 60 četvornih metara to po njezinim riječima znači uštedu od 15 tisuća eura u odnosu na komercijalni kredit.Druga izmjena tog zakona vezana je uz najam odnosno uvođenje mogućnosti najma dijela stanova POS-a. Iznos najma će, kaže Mrak Taritaš, za građane biti prihvatljiv.- Vlada je u četvrtak donijela odluku o uključivanju Porezne uprave u mjere za ublažavanje financijskih poteškoća dijela građana. Ta odluka slijedi iz ranije Vladine odluke, od 15. siječnja i sporazuma o otpisu dugova najugroženijih građana s bankama, teleoperaterima, javnim poduzećima i gradovima.Ministarstvo financija – Porezna uprava, prema današnjoj odluci, pristupa tom sporazumu o oprostu duga i to do 25 tisuća kuna na dan 30. rujna 2014. godine, pri čemu iznos duga uključuje glavnicu i sve troškove, a ne uključuje kamate na evidentirani iznos duga.U strukturi poreznih dužnika, prema podacima Fine iz prošle godine više od 52 tisuće građana bilo je pod ovrhom zbog duga manjeg od dvije tisuće kuna kojega zbog gubitka posla ili zatvaranja obrta nisu mogli platiti.Ministar financija Boris Lalovac uoči sjednice Vlade kazao je da oprost poreznih dugova kreće te da Porezna uprava na tome već radi kako bi se utvrdilo koliko je takvih građana i koliki su im dugovi."Evo danas na sjednici Vlade krećemo sa socijalno ugroženim građanima do 25 tisuća kuna, znači kategorija A", izjavio je Lalovac odgovarajući na upit novinara. Kako je istaknuo, Porezna Uprava kreće s tim aktivnostima odmah."Znači, danas je sporazum i provedbene aktivnosti. Porezna uprava već na tom radi, analiziramo da vidimo koji je to broj građana i koliki su to dugovi", rekao je Lalovac.Uskoro i amandman na Zakon o kreditnim institucijamaA na upit kad će pripremiti amandman na izmjene Zakona o kreditnim institucijama kojim bi se unijela odredba da će se tečaj švicarskog franka od 6,39 kuna primjenjivati i na kredite obiteljskih poljoprivrednih gospodarstava (OPG) i obrtnika, ministar Lalovac rekao je da je amandman u pripremi.Naime, premijer Zoran Milanović u srijedu je rekao kako je ministru financija naložio da u izmjene Zakona o kreditnim institucijama, koje su u saborskoj proceduri, unese odredbu po kojoj će se spomenuti tečaj franka primjenjivati i na kredite obiteljskih poljoprivrednih gospodarstava (OPG) i obrtnika."Amandman pripremamo pa ćemo vidjeti hoće li biti telefonska sjednica, ali se nadam da će to biti slijedeći tjedan u Saboru", izajvio je Lalovac.Također, ministar Lalovac istaknuo je da će se nakon sjednice Vlade naći s guvernerom Borisom Vujčićem, kako bi počeli pripremati cjelovito rješenje za kreditne dužnike u švicarcima i eurima."Da, ja se danas nakon sjednice Vlade idem naći s guvernerom, tako da pričekajmo malo da izađemo s konkretnim nekim mjerama. Odnosit će se za sve. Ali hajde da vidimo, čekamo prijedlog guvernera, čuli smo jučer određene prijedloge Udruge Franak i njihovih predstavnika. Za sve sam opcije koje se mogu dogovoriti, ali dogovor moraju postići i banke i HNB", rekao je Lalovac.Napomenuo je i da su svi kooperativni te da je ovo najviše problem banaka. "Ozbiljno su ga shvatili, žele pomoći i mislim da možemo naći zajedničko rješenje", ustvrdio je ministar Lalovac.